Երեք տարի, 2001-2004 թվականներին Ռուբեն Եսայանին էր հանձնարարվում փորձարկել Տագանրոգի Գ. Բերիևի անվան ավիացիոն գիտատեխնիկական համալիրում ստեղծված ԲԵ-200 ինքնաթիռը։ Այդ ինքնաթիռ-ամֆիբիան կիրառվում է հրդեհների դեմ պայքարում։ Նրա փորձարարական փուլերից մեկն անցկացվել է Հայաստանում։ Ռուբեն Եսայանի վարած ինքնաթիռը ազատորեն ճախրում էր Գեղամա լեռների արանքով և նստում Սևանա լճում։ Ինքնաթիռը սահելով լճի մակերեսով, ընդամենը 14 վայրկյանում հավաքում էր 12 տոննա ջուր և թռչում հրդեհը հանգցնելու։ Ասենք, որ այդքան ջուր հավաքելու համար նրան հարկավոր է ջրի վրայով սահելու ընդամենը մեկ կիլոմետր ։